# A. A. Milne

### Wikipedia

Alan Alexander Milne (s. 18. tammikuuta 1882 - k. 31. tammikuuta 1956), usein A. A. Milne, oli englantilainen kirjailija, joka parhaiten tunnetaan Nalle Puh (Winnie The Pooh) -kirjoistaan.

## [muokkaa] Biografia

Milne syntyi Skotlannissa, mutta kasvoi Lontoossa. Lapsena eräs hänen opettajistaan oli H. G. Wells. Trinity Collegessa Cambridgessä Milne opiskeli matematiikkaa.

Milne ryhtyi avustamaan (myöhemmin hänestä tuli aputoimittaja) kuuluisaa englantilaista huumorilehteä Punchia. Hänen poikansa Christopher Robin Milne syntyi 1920.

A. A. Milnen tunnetuin kirjallinen hahmo on Nalle Puh. Näissä kirjoissa seikkaili poika nimeltä Risto Reipas (Christopher Robin), joka sai nimensä Milnen pojan mukaan. Hänen poikansa lelueläimet muuttuivat Milnen kirjojen hahmoiksi, erityisesti nallekarhu nimeltä Nalle Puh. Nalle Puhin englanninkielisen nimen Winnie The Pooh sanotaan tulevan kanadalaisen mustakarhun Winnien (Winnipeg) mukaan. Winnie oli sotaväen maskotti ja sodan jälkeen karhu oli Lontoon eläintarhassa. E. H. Shepard oli Nalle Puh -kirjojen alkuperäinen kuvittaja.

A. A. Milne tunnetaan erityisesti kotimaassaan myös runoilijana, joiden lisäksi hän kirjoitti myös monia esseitä, salapoliisiromaanin ja omaelämäkerran.

## [muokkaa] Taistelu tekijänoikeuksista

Milnen kuoleman jälkeen tämän leski myi Nalle Puh -hahmojen oikeudet Walt Disney Companylle, joka on julkaissut monia Nalle Puh -sarjakuvia, piirrettyjä elokuvia ja oheistuotteita.

A.A. Milne määräsi testamentissaan tekijänoikeudet uskotuille miehilleen perheensä sijaan. Tekijänoikeudet ovat olleet Milnen kirjallisuusagentti Stephen Slesingerin perikunnan hallussa vuodesta 1983. Hänen perikuntansa voitti kesäkuussa 2006 Milnen lapsenlapsen Clare Milnen nostaman kanteen Yhdysvaltain korkeimmassa oikeudessa. Clare Milne oli yrittänyt saada oikeudet takaisin Disneylle, jolle Slesingerin perikunta on lisensoinut Nalle Puhin oikeudet. Oikeusprosessi oli aloitettu vuonna 2002. [1] [2]

Sleringerin perikunta on toisaalta taistellut Disneyn kanssa yli kymmenen vuoden ajan. Slesingerin leski ja tytär väittävät, että Disney on jättänyt maksamatta 700 miljoonan dollarin rojaltit. [3]

## [muokkaa] Teoksia

- When We Were Very Young (lastenrunokirja, 1924)
- Nalle Puh (Winnie The Pooh, 1926)
- Now We Are Six (lastenrunokirja, 1927)
- Nalle Puh rakentaa talon (The House at Pooh Corner, 1928)
- Kuninkaan aamiainen (King's Breakfast, ilmestynyt suomeksi 1987, lastenrunokokoelma)

Haettu osoitteesta http://fi.wikipedia.org../../../a/2E/_/A._A._Milne_174b.html

Luokka: Englantilaiset lasten- ja nuortenkirjailijat

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Česky
- Dansk
- Deutsch
- English
- Español
- Esperanto
- Français
- Italiano
- עברית
- Magyar
- Nederlands
- 日本語
- Norsk (bokmål)
- Polski
- Русский
- Svenska